**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, „пл. Свобода” No.4, ет. 2,, тел.0879205683, e-mail : oik1508@cik.bg*

ПРОТОКОЛ 19

от редовно заседание на ОИК – Гулянци,

назначена от ЦИК с Решение № 669-МИ от 23.08.2019г.,

 състояло се на 12.10.2019 г. от 12.00 часа

Днес 12.10.2019 г. от 12:00 часа се проведе редовно заседание на ОИК-Гулянци. На заседанието присъстваха: Надя Николова, Недко Опров, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева.

 Заседанието бе открито в 12:00 ч. и председателствано от госпожа Надя Николова – Председател на ОИК Гулянци.

 Председател Надя Николова: Здравейте, уважаеми колеги! В залата сме 12 членoве на общинската избирателна комисия. Имаме необходимия кворум. Обявявам редовното заседание на ОИК Гулянци.

 Колеги, предлагам ви следния проект за дневен ред:

1. Определяне и упълномощаване на представители на ОИК – Гулянци, за получаване на изборните книжа и бюлетини за участие в изборите на общински съветници и кметове на 27 октомври 2019 г. в община Гулянци ;

Докладва: Илона Петкова

1. Жалба от Огнян Божинов Янчев – председател на ОбС на БСП гр. Гулянци до ОИК Гулянци – срещу ПП ВМРО-Българско национално движение;

Докладва: Антония Евтимова

Има ли други предложения към проекта за дневен ред ? - Не виждам. Колеги, предлагам да гласуваме.

Режим на гласуване. Гласували 12 членове на ОИК: за – 12(Надя Николова, Недко Опров, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Председател Надя Николова: Давам думата по точка 1 на госпожа Петкова.

Илона Петкова: Постъпило е писмо по електронната поща на ОИК от ЦИК с вх. № 129/10.10.2019 г.

На основание чл. 87, ал.1, т.9 от  Изборния кодекс и в изпълнение на  Решение № 993-МИ/07.09.2019г. , предлагам да определим и упълномощим следните членове на ОИК Гулянци:

 1. Тодор Петров Кацански,  назначен за член на ОИК Гулянци с Решение №669-МИ/23.08.2019 г. на ЦИК и с издадено удостоверение № 6/23.08.2019 г. от  ЦИК;

 2. Татяна Лилянова Николаева, назначена за член на ОИК Гулянци с Решение №669-МИ 23.08.2019 г. на ЦИК и с издадено удостоверение №  12/23.08.2019 от ЦИК;

Със следните правомощия:

* Да присъстват съвместно с упълномощените представители на Общинска администрация при предаването и приемането на отпечатаните хартиени бюлетини и други изборни книжа за произвеждането на изборите на общински съветници и кметове на 27 октомври 2019 г. в община Гулянци, транспортирането им от посоченият адрес - „Печатницата на БНБ“ АД, с адрес гр. София 1784, бул. „Цариградско шосе“ №117, и/или печатница  „ЕА“ АД гр. Плевен   до гр.  Гулянци, ул. „Васил Левски“ № 32, Общинска администрация - Гулянци, помещение - стая 210 за съхранение на бюлетините,  определено със Заповед № РД-09-520/24.09.2019 г. на Кмета на Община Гулянци,  под охраната  на МВР;
* Да получат отпечатаните хартиени бюлетини и изборни книжа за произвеждане на изборите на общински съветници и кметове на 27 октомври 2019 г. в община Гулянци ;
* Упълномощените лица имат право да положат подписите си от името на Общинска избирателна комисия Гулянци на приемо-предавателния протокол и всички други необходими във връзка с делегираните правомощия документи, включително да удостоверят запечатването с лента, подписана от всички членове на ОИК Гулянци и подпечатана с печата на комисията, на помещението в сградата на Общинска администрация Гулянци, в което ще се съхраняват бюлетините, като отразят върху лентата датата и часа на запечатването и положат подписите си върху лентата;
* Правата по настоящето се упражняват само заедно.

Надя Николова: Колеги, има ли други мнения по въпроса? Не виждам. Предлагам да гласуваме.

Режим на гласуване. Гласували 12 членове на ОИК: за – 12(Надя Николова, Недко Опров, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Прието решение № 98- МИ от 12.10.2019 г.

 Председател Надя Николова: Колеги, обявявам почивка. Сега е 12.30 часа, ще се видим в 13.30 часа.

 Председател Надя Николова: Здравейте отново. Да продължим заседанието с предложение за решение по т. 2. Давам думата на госпожа Евтимова.

Антония Евтимова: Постъпила е жалба, подписана от Огнян Божинов Янчев – председател на ОбС на БСП гр. Гулянци до ОИК – Гулянци, срещу  ПП ВМРО-Българско национално движение,  заведена с  вх. № 134 / 11.10.2019 г. и № 2/11.10.2019г. в електронния публичен регистър на жалбите и сигналите, подадени в ОИК Гулянци.  Жалбоподателят счита, че ПП ВМРО-Българско национално движение е извършила нарушение на чл.183, ал.3 от ИК, а именно, че са разлепени предизборни плакати   на места извън определените в  ИК и заповед на Кмета на Община Гулянци. В  жалбата е посочено, че агитационните материали са разлепени на автоспирка  в  с. Милковица, община Гулянци, която е  общинска собственост.

Към подадената жалба не е приложен снимков или друг доказателствен материал за извършеното нарушение. След извършена проверка от членове на ОИК Гулянци е установено, че има разлепени агитационни материали, а именно предизборни плакати на кандидатите за Кмет на Община и общински съветници на  ПП ВМРО - Българско национално движение и предизборни плакати на кандидатите за Кмет на Община и общински съветници  на  ПП АБВ на първа автоспирка в с. Милковица, община Гулянци.

С писмо с изх. № 35/12.10.2019 г. до ВрИД Кмет на Община Гулянци,  ОИК Гулянци е поискала да бъде предоставена информация относно това, чия собственост са автоспирките  в община Гулянци  и  кой ги стопанисва.

Със заповед № РД-09-522 /24.09.2019  на Кмета на Община Гулянци са определени местата за разлепване и поставяне на агитационни материали във връзка с произвеждането на изборите за общински съветници и кметове на 27.10.2019 г., като в т. 2 от заповедта е посочено, че е ЗАБРАНЕНО поставянето на агитационни материали на автобусни спирки и електрически стълбове, както и на превозните средства на общинския транспорт.

Предвид изложеното и на основание чл.87, ал.1, т.22, предлагам Общинска избирателна комисия Гулянци да вземе решение за извършено нарушение на разпоредбата на чл.183, ал.3 от  ПП ВМРО-Българско национално движение. Предвид гореизложеното агитационните материали разлепени и поставени от ПП ВМРО-Българско национално движение  и ПП АБВ на първа автоспирка в с. Милковица, община Гулянци, следва да бъдат отстранени по реда на чл. 186, ал. 1 от Изборния кодекс.

 Надя Николова: Колеги, има ли други мнения по въпроса? Не виждам. Предлагам да гласуваме.

Режим на гласуване. Гласували 12 членове на ОИК: за – 12(Надя Николова, Недко Опров, Илона Петкова, Антония Евтимова, Тодор Кацански, Даниела Дерешка, Деви Дилков, Димитрина Марешова, Тодор Георгиев, Малинка Калинова, Татяна Николаева, Екатерина Георгиева – Илиева), против няма.

Прието решение № 99- МИ от 12.10.2019г.

Решенията да се обявят на страницата на ОИК Гулянци и да се уведоми Общинска администрация за взетите решения.

Заседанието бе закрито в 14:00 ч. от председателя на ОИК Гулянци.

 Председател: Надя Николова

 Секретар: Илона Петкова